Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2022/C 183/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»BOLGHERI«

PDO-IT-A1348-AM02

Meddelelsesdato: 8.2.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Bolgheri Bianco — Angivelse af de druesorter, som vinen fremstilles af

BESKRIVELSE

Blandingen af druesorter for typen Bolgheri Bianco:

Vermentino: 0-70 %

Sauvignon: 0-40 %

Trebbiano toscano: 0-40 %.

Andre grønne sorter, der er egnede til dyrkning i regionen Toscana, og som findes på vinmarkerne, kan anvendes alene eller i kombination med henblik på fremstillingen af denne type, og må højst udgøre en andel på 30 %.

Denne tekst ændres som følger:

Den kontrollerede oprindelsesbetegnelse »Bolgheri« Bianco må kun anvendes for vin, som fremstilles af druer fra vingårde med følgende kombination af druesorter:

Vermentino: 0-100 %

Sauvignon: 0-100 %

Viognier: 0-100 %.

Andre grønne druesorter, der er egnede til dyrkning i regionen Toscana, og som findes på vinmarkerne alene eller i kombination, kan anvendes til fremstillingen med en andel på højst 40 %.

BEGRUNDELSE:

Kombinationen af druesorter er blevet ajourført for at afspejle den nuværende og konkrete situation og gøre det muligt at udvikle vintyper som Bolgheri Bianco.

Navnlig er Trebbiano ikke blevet plantet i Bolgheri i mange år, og Sauvignon Blanc og Viognier er blevet de to vigtigste grønne druer næst efter Vermentino. Derfor er de to sorter Sauvignon Blanc og Viognier efter gennemførelse af forsøg, der gav fremragende kvalitetsresultater, blevet føjet til kombinationen af druesorter for typen »Bianco« (hvid).

AFSNIT I ENHEDSDOKUMENTET OG I PRODUKTSPECIFIKATIONEN, DER BERØRES AF ÆNDRINGEN:

— ENHEDSDOKUMENT: Afsnit 7 — Druesorter.

— PRODUKTSPECIFIKATION: Artikel 2 — Kombination af druesorter — punkt 1.

2. Supplerende druesorter

BESKRIVELSE:

Følgende afsnit og listen over supplerende druesorter, som må anvendes til at fremstille vine med den beskyttede oprindelsesbetegnelse »Bolgheri«, udgår.

»I bilag 1 opføres de supplerende druesorter, som må anvendes til at fremstille ovennævnte vine, som er opført i det nationale register over druesorter til vinfremstilling godkendt ved ministerielt dekret af 7. maj 2004 (offentliggjort i den italienske statstidende (Gazzetta ufficiale) nr. 242 af 14. oktober 2004) med senere ajourføringer«

BEGRUNDELSE:

Da de supplerende druesorter, der kan anvendes til at fremstille vine med den beskyttede oprindelsesbetegnelse »Bolgheri«, er de druesorter, der angives som egnede til dyrkning i regionen Toscana, er listen over disse sekundære sorter slettet fra produktspecifikationen.

AFSNIT I ENHEDSDOKUMENTET OG I PRODUKTSPECIFIKATIONEN, DER BERØRES AF ÆNDRINGEN:

— ENHEDSDOKUMENT: Ingen afsnit berøres af ændringen.

— PRODUKTSPECIFIKATION: Artikel 2 — Kombination af druesorter — punkt 5.

3. Højeste udbytte ved forarbejdningen af druer til vin

BESKRIVELSE:

Følgende stykke vedrørende højeste udbytte (i procent) ved vinfremstillingen:

»Drueudbyttet ved fremstilling af vinen »Bolgheri« af typen Bianco, Vermentino og Sauvignon må højst være 65 %. Hvis dette udbytte overskrider nævnte grænse, men forbliver under 70 %, er den overskydende del ikke berettiget til at være omfattet af den kontrollerede oprindelsesbetegnelse. Hvis grænsen på 70 % overskrides, fortabes retten til den kontrollerede oprindelsesbetegnelse for hele produktet.«

ændres som følger:

»Drueudbyttet ved fremstilling af vinen »Bolgheri« af typen Bianco, Vermentino og Sauvignon må højst være 70 %. Hvis dette udbytte overskrider nævnte grænse, men forbliver under 75 %, er den overskydende del ikke berettiget til at være omfattet af den kontrollerede oprindelsesbetegnelse. Hvis grænsen på 75 % overskrides, fortabes retten til den kontrollerede oprindelsesbetegnelse for hele partiet.«

BEGRUNDELSE:

Ændringen i udbyttet fra 65 % til 70 % for de grønne sorter beror på det faktiske forhold, at drueudbyttet ved navnlig Vermentino er højt, hvilket bekræftes af talrige undersøgelser og forskning, der har påvist, at kvaliteten af produktionen opretholdes. Drueudbyttet på 70 % for forarbejdede druer er det samme som det, der er fastsat for andre vigtige betegnelser, der anvender de samme sorters stokke som dem, der anvendes til at fremstille vine med den beskyttede oprindelsesbetegnelse »Bolgheri«.

AFSNIT I ENHEDSDOKUMENTET OG I PRODUKTSPECIFIKATIONEN, DER BERØRES AF ÆNDRINGEN:

— ENHEDSDOKUMENT: Afsnit 5 — underafsnit 5.2. — maksimalt udbytte

— PRODUKTSPECIFIKATION: Artikel 5 — Regler for vinfremstillingen. — punkt 5 (sidste stykke).

4. Organoleptiske egenskaber

BESKRIVELSE:

Beskrivelsen af de organoleptiske egenskaber med hensyn til farven for følgende typer, når de overgår til konsum:

»Bolgheri« bianco (hvid):

Farve: halmgul

Bolgheri Vermentino:

Farve: halmgul

Bolgheri Sauvignon:

Farve: halmgul.

Denne tekst ændres som følger:

»»Bolgheri« bianco (hvid):

Farve: fra halmgul til gyldengul af varierende intensitet

Bolgheri Vermentino:

Farve: fra halmgul til gyldengul af varierende intensitet

Bolgheri Sauvignon:

Farve: fra halmgul til gyldengul af varierende intensitet«.

BEGRUNDELSE:

Tidligere foregik bearbejdningen af vinene i stålbeholdere i meget korte perioder, for at vinene kunne være færdige i året efter høståret. I den senere tid er navnlig ved Bolgheri Bianco-typen og for de øvrige typer med angivelse af grønne sorter er anvendelse af metoder med udblødning med skallen og lagring på træfade, selv i længere perioder, blevet mere og mere udbredt. Dette har udover en mere koncentreret farve også ført til dybere gule nuancer. I lyset af dette og den øgede anvendelse af andre sorter i blandinger, først og fremmest Viognier, forekom det korrekt ikke at begrænse farvespektret til halmgul, da det ville være meget restriktivt under de nuværende forhold.

AFSNIT I ENHEDSDOKUMENTET OG I PRODUKTSPECIFIKATIONEN, DER BERØRES AF ÆNDRINGEN:

— ENHEDSDOKUMENT: Afsnit 4 — Beskrivelse af vinene

— PRODUKTSPECIFIKATION: Artikel 6 — Karakteristika ved vine bestemt til konsum

5. Geografisk enhed, der er større end det område, der ligger til grund for den beskyttede oprindelsesbetegnelse — Mærkning

BESKRIVELSE:

Der er indføjet et krav om, at navnet på den større geografiske enhed — »Toscana« — skal angives på etiketten for den beskyttede oprindelsesbetegnelse »Bolgheri«, hvorved følgende gælder:

»På etiketterne på de flasker eller andre beholdere, hvori »Bolgheri «-vinene tappes eller emballeres, skal den geografiske betegnelse »Toscana« angives i henhold til følgende:

a) Ordet »Toscana« skal angives med en skriftstørrelse, der højst er halvt så stor som den skrifttype, der anvendes for betegnelsen »Bolgheri«.

b) Ordet »Toscana«: — skal være angivet i det synsfelt, hvor de obligatoriske oplysninger er anført, og skal være anført umiddelbart under betegnelsen »Bolgheri« og den særlige traditionelle benævnelse »kontrolleret oprindelsesbetegnelse« og det relevante udtryk, der beskriver typen (Superiore/Rosso/Vermentino/Bianco/Sauvignon) — hvis den også eventuelt angives uden for det synsfelt, der er nævnt i det foregående led, skal den ikke forbindes med betegnelsen »Bolgheri« og anføres under betegnelsen »Bolgheri« og eventuelle andre udtryk (den specifikke traditionelle benævnelse »kontrolleret oprindelsesbetegnelse« og udtryk, som beskriver typen).

Den forpligtelse, der er nævnt i dette stykke, er ikke til hinder for, at etiketter, der ikke er forsynet med betegnelsen »Toscana«, og som de pågældende virksomheder ligger inde med på datoen for ikrafttrædelsen af den nationale ændringsbeslutning, må anvendes til emballering af vinpartier, der stammer fra høståret 2021 og fra høst i foregående år.«

BEGRUNDELSE:

Den mulighed, der er nævnt i artikel 55 i forordning (EU) 2019/33, er blevet benyttet. Tillægget gør det muligt at give den endelige forbruger præcise oplysninger om vinenes geografiske oprindelse. Anvendelsen af det geografiske navn »Toscana« er blevet gjort obligatorisk for at sikre, at produkterne er ensartede.

AFSNIT I ENHEDSDOKUMENTET OG I PRODUKTSPECIFIKATIONEN, DER BERØRES AF ÆNDRINGEN:

— ENHEDSDOKUMENT: Afsnit 9 — Andre vigtige betingelser (emballering, mærkning og andre krav)

— PRODUKTSPECIFIKATION: Artikel 7 — Mærkning, beskrivelse og præsentation — punkt 5.

6. Kontrolorgan

BESKRIVELSE:

Kontrolorganet er ændret og er nu følgende:

Navn og adresse:

VALORITALIA s.r.l Via Venti Settembre, 98/G 00185 Rom (RM) ITALY

Ansvarlig afdeling for den kontrollerede aktivitet:

Via Salita del Presidio, 2. 58054 SCANSANO (GR) ITALY

BEGRUNDELSE:

Ved ændringen er der tale om en afgørelse, der er truffet af producentorganisationen for den beskyttede oprindelsesbetegnelse »Bolgheri« i henhold til EU-lovgivningen og den nationale lovgivning.

AFSNIT I ENHEDSDOKUMENTET OG I PRODUKTSPECIFIKATIONEN, DER BERØRES AF ÆNDRINGEN:

— ENHEDSDOKUMENT: Ingen afsnit berøres af ændringen.

— PRODUKTSPECIFIKATION: Artikel 10 — Henvisning til kontrolorganet.

ENHEDSDOKUMENT

1. Produktets betegnelse

Bolgheri

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Bolgheri Bianco (hvid)

KORTFATTET TEKSTBESKRIVELSE

Farve: fra halmgul til gyldengul af varierende intensitet

Aroma: fin, delikat

Smag: tør, harmonisk og aromatisk

Minimalt totalt alkoholindhold: 11,00 % vol.

Laveste indhold af sukkerfrit ekstrakt: 16,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i EU-lovgivningen og i den nationale lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtig syre (i meq/l) 18,00 Maksimalt totalt svovldioxidindhold (i mg/l)

2. Bolgheri Vermentino

KORTFATTET TEKSTBESKRIVELSE

Farve: fra halmgul til gyldengul af varierende intensitet

Aroma: delikat, karakteristisk

Smag: tør, harmonisk og aromatisk

Minimalt totalt alkoholindhold: 11,00 % vol.

Laveste indhold af sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i EU-lovgivningen og i den nationale lovgivning. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtig syre (i meq/l) 18,00 Maksimalt totalt svovldioxidindhold (i mg/l)

3. Bolgheri Sauvignon

KORTFATTET TEKSTBESKRIVELSE

Farve: fra halmgul til gyldengul af varierende intensitet

Aroma: delikat, karakteristisk, let aromatisk

Smag: ren og harmonisk.

Minimalt totalt alkoholindhold: 10,50 % vol.

Laveste indhold af sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i EU-lovgivningen og i den nationale lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtig syre (i meq/l) 18,00 Maksimalt totalt svovldioxidindhold (i mg/l)

4. Bolgheri Rosato

KORTFATTET TEKSTBESKRIVELSE

Farve: rødlig

Aroma: vinagtig med en fin aroma

Smag: ren og harmonisk.

Minimalt totalt alkoholindhold: 11,50 %

Laveste indhold af sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i EU-lovgivningen og i den nationale lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtig syre (i meq/l) 18,00 Maksimalt totalt svovldioxidindhold (i mg/l)

5. Bolgheri Rosso

KORTFATTET TEKSTBESKRIVELSE

Farve: rubinrød til granatrød

Aroma: stærkt vinagtig

Smag: ren og harmonisk.

Minimalt totalt alkoholindhold: 11,50 %

Laveste indhold af sukkerfrit ekstrakt: 22,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i EU-lovgivningen og i den nationale lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtig syre (i meq/l) 20,00 Maksimalt totalt svovldioxidindhold (i mg/l)

6. Bolgheri Rosso Superiore og Bolgheri med benævnelsen »vigna«

KORTFATTET TEKSTBESKRIVELSE

Farve: intens rubinrød eller granatrød

Aroma: vinagtig, rig og elegant

Smag: tør, fyldig, robust og harmonisk med en udsøgt elegant struktur

Minimalt totalt alkoholindhold: 12,50 % vol.

Laveste indhold af sukkerfrit ekstrakt: 24,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i EU-lovgivningen og i den nationale lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtig syre (i meq/l) 20,00 Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

—

5.2. Maksimale udbytter:

1. Bolgheri Bianco, Bolgheri Vermentino og Bolgheri Sauvignon 12 000 kilogram druer pr. hektar

2. Bolgheri Bianco, Bolgheri Vermentino og Bolgheri Sauvignon 84 hektoliter pr. hektar

3. Bolgheri Rosso, Bolgheri Rosato 9 000 kilogram druer pr. hektar

4. Bolgheri Rosso, Bolgheri Rosato 63 hektoliter pr. hektar

5. Bolgheri Rosso Superiore, Bolgheri med benævnelsen »vigna« 8 000 kilogram druer pr. hektar

6. Bolgheri Rosso Superiore, Bolgheri med benævnelsen »vigna« 56 hektoliter pr. hektar

6. Afgrænset geografisk område

De druer, der anvendes til fremstilling af vine med den beskyttede oprindelsesbetegnelse »Bolgheri«, skal dyrkes inden for det område, der administrativt udgøres af kommunen Castagneto Carducci, nærmere bestemt i Bolgheri-området, med undtagelse af området vest for vejen Aurelia (gammel rute) i provinsen Livorno i Toscana.

7. Druesort

Cabernet franc N. — Cabernet

Cabernet sauvignon N. — Cabernet

Merlot N.

Sangiovese N.

Sangiovese N. — Sangioveto

Sauvignon B.

Syrah N. — Shiraz

Vermentino B.

Viogner B.

8. Tilknytning til det geografiske område

BOLGHERI

Analyser af jordbunden og de bioklimatiske indikatorer viser, at Bolgheri er på linje med verdens bedste vindyrkningsområder (terroir). Området strækker sig langs den tyrrhenske kyst og er omgivet af en amfiteaterformet række bakker, der giver beskyttelse mod kulden om vinteren og øger havets afbødende virkning om sommeren. Jordbunden er kendetegnet ved stor variation, som kan klassificeres som 27 jordbundsenheder, hvilket giver vinene en distinkt kompleksitet.

Selv om der i årtusinder er blevet dyrket vin i dette område, blev de ønologiske fremgangsmåder, der anvendes i dag, først konsolideret i 1980’erne, hovedsagelig på grundlag af dyrkning af franske vinstokke, som markisen Mario Incisa della Rocchetta indførte i 1944.

Den menneskelige aktivitet i Bolgheri-området har gjort det muligt at optimere valget af »druesort for hver grundlæggende terroir-enhed pr. jordbundsenhed«. I denne henseende har de sorter, som er fastlagt for kombinationen af druesorter i produktspecifikationen, både grønne og røde, vist sig at være det bedste valg for området, hvad angår kvalitet. Den menneskelige faktor har også påvirket alle valg af dyrkningsmetoder, nærmere bestemt på følgende vis: opbindings- og beskæringssystemet må ikke være ekstensivt, men omfatter opbinding med cordon- eller guyot-beskæring; planteafstanden skal sikre en tilstrækkelig tæthed for at hindre, at produktionen bliver alt for stor, hvilket også gælder for beskæringsmetoden; det genetiske materiale udvælges under hensyntagen til jordens og mikroklimaets egenskaber; der anvendes autentiske og uforanderlige metoder for vindyrkning af høj kvalitet; kunstvanding må kun anvendes i nødstilfælde. Vinene fremstilles efter de traditionelle metoder, der er etableret i området for produktion af rødvine, og som er kendetegnet ved en passende differentiering for basisvinene og de mere strukturerede vine, dvs. af superiore-typen, hvor produktionen af sidstnævnte omfatter bestemte obligatoriske lagrings- og forfiningsperioder på fad og flaske. Til fremstillingen af hvid- og rosévine er disse metoder tilpasset for at kunne fremstille friske, aromafyldte og harmoniske vine.

Bolgheri-områdets særlige topografiske karakteristika og de deraf følgende landbrugsklimatiske karakteristika gør, at druerne kan modnes regelmæssigt og fuldt ud. Variationen med hensyn til jordbunden er afgørende for at sikre, at de vine, som produceres, har den kompleksitet og længde, der er kendetegn ved vine af høj kvalitet.

Kvaliteten af vinene i Bolgheri-området er altid resultatet af kombinationen af forskellige produktionsfaktorer, som virker på forskellige niveauer. Ved valget af produktionsområder udvælges de områder, der er bedst egnede til produktion af rødvine, og de områder, der er bedst egnede til fremstilling af hvidvine. Faktorer med hensyn til breddegrader og deres virkning på døgncyklus og solstrålingen i kombination med orografiske faktorer (hældning, eksponering og terræn) giver tilsammen stedets topoklima.

Samspillet mellem den menneskelige faktor og miljøet bekræftes hermed, da de vine, der produceres, er resultatet af det, der opnået på vingårdene og ikke påvirkes af efterfølgende håndtering, som har til formål at standardisere produktet uafhængigt af miljøet.

9. Andre vigtige betingelser (emballering, mærkning, supplerende krav)

Aftapning i det afgrænsede geografiske område

Retlig ramme:

EU-lovgivning

Type supplerende betingelse:

Aftapning inden for det afgrænsede geografiske område

Beskrivelse af betingelsen:

Alle trin i aftapningen skal foregå på hele det område, der administrativt udgøres af kommunen Castagneto Carducci. Aftapningen skal finde sted i det pågældende geografiske område for at sikre kvaliteten og omdømmet og garantere produktets oprindelse og kontrollens effektivitet.

For at sikre de forud fastsatte rettigheder for dem, der traditionelt har foretaget aftapningen uden for kommunen Castagneto Carducci, er der fastsat individuelle tilladelser på de betingelser, der er fastsat i den nationale lovgivning.

Navnet på den enhed, der er større end det område, der ligger til grund for den beskyttede oprindelsesbetegnelse

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

"På etiketterne på de flasker eller andre beholdere, hvori for vine med den beskyttede oprindelsesbetegnelse »Bolgheri« tappes eller emballeres, skal den geografiske betegnelse »Toscana« angives i henhold til følgende:

a) Ordet »Toscana« skal angives med en skriftstørrelse, der højst er halvt så stor som den skrifttype, der anvendes for betegnelsen »Bolgheri«.

b) Ordet »Toscana«: — skal være angivet i det synsfelt, hvor de obligatoriske oplysninger er anført, og skal være anført umiddelbart under betegnelsen »Bolgheri« og den særlige traditionelle benævnelse »kontrolleret oprindelsesbetegnelse« og det relevante udtryk, der beskriver typen (Superiore/Rosso/Vermentino/Bianco/Sauvignon) — hvis den også eventuelt angives uden for det synsfelt, der er nævnt i det foregående led, skal den ikke forbindes med betegnelsen »Bolgheri« og anføres under betegnelsen »Bolgheri« og eventuelle andre udtryk (den specifikke traditionelle benævnelse »kontrolleret oprindelsesbetegnelse« og udtryk, som beskriver typen).

Årgang, hvor druerne er produceret

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Flasker og andre beholdere med vin med den beskyttede oprindelsesbetegnelse »Bolgheri« skal være forsynet med en angivelse af druernes årgang.

Beholdere og lukkeanordninger

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

1 — BEHOLDERE:

Kun beholdere med følgende rumindhold må anvendes til overgang til frit forbrug af »Bolgheri« -vin: 0,375, 0,750, 1,500, 3,000, 6,000, 9,000 og 12,000.

Til vine af typerne »Bolgheri« Rosso og Rosso Superiore skal anvendes mørke glasflasker af bordeautypen.

Flasker eller andre beholdere med et rumindhold på under fem liter, hvori »Bolgheri«-vinene kan tappes eller emballeres med henblik på overgang til forbrug, skal hvad angår præsentationen være egnede til en værdifuld vins egenskaber.

LUKKEANORDNINGER:

De beholder, der anvendes til salg af vin af typen »Bolgheri« Rosso Superiore, skal lukkes med en standardprop af kork.

For alle andre typer er de lukkeanordninger, der er fastsat i den gældende lovgivning, tilladt.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17797.

(1) EUT L 9 af 11.1.2019, s. 2.